Tîmê Serekatîya Daîreyê Weşîye yê Şaredarîya Wanî vera vîrusê Korona camîyan û kursanê Qoranî dezenfekte kenê.
Qeyûm dezenfektekerdişê camîyan sey reklam zî xebitneno.
Labelê qeyûm dêranê şaristanî pey goş keno. Dêrê Protestanî û Dêrê Mîyanneteweyî yê Wanî de karê dezenfekte nêno kerdene.
Komeleya Dêranê Wanî ya ke her di dêranê şaristanî temsîl kena vera têgêrayîşê qeyûmî nêrazîbîyayîşê xo mojna.
Serekê komele Vahîr Yildizî da zanayene ke babete de ke weşîya merdiman eleqedar kena ganî nêzdîbîyayîşêko têdûşt bêro mojnayene.
Yildizî vat: ''Ma wazenê karê dezenfekte her dêr de bêro kerdene. Her roje bi seyan kesî şinê dêr coka ganî no kar dêran de zî bêro kerdene.''
